FINNOMENA Market Alert: ดัชนี Hang Seng บวกแรงกว่า 3% หลังแบงก์ชาติจีนลดดอกเบี้ย - FINNOMENA
ธนาคารกลางจีน (PBoC) ประกาศลดอัตราดอกเบี้ยเงินกู้ระยะเวลา 1 ปี และ 5 ปี ส่งให้ดัชนี Hang Seng ปรับตัวขึ้นมากว่า 3.34%
20 ม.ค. 2565

ธนาคารกลางจีน (PBoC) ประกาศลดอัตราดอกเบี้ยเงินกู้ (LPR) ระยะเวลา 1 ปี ลง 10 bps เหลือ 3.7% จาก 3.8% และยังได้ปรับลดอัตราดอกเบี้ยเงินกู้ระยะเวลา 5 ปี เป็นครั้งแรกนับตั้งแต่เดือนเม.ย. 2020 เหลือ 4.6% จาก 4.65%
ส่งให้ดัชนี Hang Seng ปรับตัวขึ้นมากว่า 3.34% เช่นเดียวกับดัชนี Hang Seng China Enterprises ที่พุ่งขึ้น 3.6% นำโดยกลุ่มหุ้นที่ได้รับผลกระทบจากมาตรการกำกับดูแลอย่างเข้มงวดโดยเฉพาะกลุ่มเทคโนโลยีและอสังหาฯ
ความเคลื่อนไหวในครั้งนี้ของธนาคารกลางจีนส่งให้นักลงทุนคลายความกังวลต่อมาตรการกำกับดูแลที่เข้มงวดและเป็นการสะท้อนว่าธนาคารกลางจีนเริ่มเข้ามามีบทบาทในการกระตุ้นเศรษฐกิจช่วยคลายความกังวลยิ่งขึ้น
ด้านดัชนี CSI 300 ก็รับอานิสงส์ปรับตัวขึ้น 0.9% เช่นเดียวกับดัชนี A50 ที่ปิดตลาดบวกไป 1.77%
FINNOMENA Investment Team มีมุมมองว่าทางการจีนจะดำเนินนโยบายเชิงผ่อนคลายเพื่อกระตุ้นเศรษฐกิจอย่างต่อเนื่อง ดังนั้นจะส่งผลในเชิงบวกต่อตลาดหุ้นจีนทั้ง A-Share และ All China จึงแนะนำทยอยสะสมกองทุน KT-Ashares-A และ K-CHINA-A(A) ตามสัดส่วนในพอร์ตแนะนำ
Source: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
Hang Seng Index
ตลาดหุ้นฮ่องกง
หุ้นเทคโนโลยีจีน
อสังหาจีน
ฮ่องกง
แชร์บทความ: